**ΠΡΟΕΔΡΙΚΕΣ ΕΚΛΟΓΕΣ 2018**

**------------------------------**

**Εκλογικά βιβλιάρια των νέων εκλογέων**

**-----------------------------------------------------**

Ο Γενικός Έφορος Εκλογών υπενθυμίζει ότι τα εκλογικά βιβλιάρια των νέων εκλογέων, που γράφτηκαν στο συμπληρωματικό εκλογικό κατάλογο της 18ης Δεκεμβρίου 2017, έχουν διαβιβασθεί στους οικείους Κοινοτάρχες. Γι΄ αυτό, καλούνται οι νέοι εκλογείς να φροντίσουν να τα παραλάβουν από τον Κοινοτάρχη της κοινότητας ή της ενορίας τους.

Σημειώνεται ότι τα εκλογικά βιβλιάρια, θα βρίσκονται στα χέρια των Κοινοταρχών μέχρι και το απόγευμα της Πέμπτης 25 Ιανουαρίου 2018 και, στη συνέχεια θα επιστραφούν στα Γραφεία των Επάρχων, απ΄ όπου θα μπορούν να τα παραλάβουν οι ενδιαφερόμενοι εκλογείς ακόμα και την ημέρα των εκλογών.

Υπενθυμίζεται σχετικά ότι, μετά από τροποποίηση του Εκλογικού Νόμου, κάποιος μπορεί να ψηφίσει αφού παρουσιάσει το εκλογικό βιβλιάριο ή το δελτίο ταυτότητάς του, νοουμένου ότι είναι εγγεγραμμένος στον εκλογικό κατάλογο.

Γραφείο Γενικού Εφόρου Εκλογών

22 Ιανουαρίου, 2018.